केरल में बारिश का कहर जारी है। बाढ़ से केरल में यह रिपोर्ट लिखे जाने तक 79 लोगों की मौत हो चुकी है जबकि 85 हजार से ज्य़ादा लोग शरणार्थी शिविरों में पहुंचाए गए हैं। केरल के इतिहास में यह पहला अवसर है जब नदियों के उफान पर होने के कारण राज्य के मुल्लापेरियार समेत 35 बांधों के फाटक खोल दिए गए हैं। इससे पहले इडुक्की बांध के द्वार 1992 में खोले गए थे। मुख्यमंत्री पिनरायी विजयन ने कहा कि भीषण बाढ़ से अब तक राज्य में 8,430 करोड़ रुपये का नुकसान हो चुका है।